钦定古今图书集成/明伦汇编/皇极典/第260卷 > 乞简辅臣广录用以隆治化疏 王德 > 小雅节南山十章
## 钦定古今图书集成/明伦汇编/皇极典/第260卷 > 乞简辅臣广录用以隆治化疏 王德 > 小雅节南山十章

此《诗》家父所作，刺王用尹氏以致乱。

节彼南山，维石岩岩。赫赫师尹，民具尔瞻。忧心如惔，
不敢戏谈。国既卒斩，何用不监？〈兴也〉

《节彼南山》，有实其猗。赫赫师尹，不平谓何。天方荐瘥，
丧乱弘多。民言无嘉，憯莫惩嗟。〈兴也〉

《尹氏大师》，“维周之氐，秉国之均。四方是维，天子是毗。
俾民不迷，不吊昊天，不宜空我师。”〈赋也〉

弗躬弗亲，庶民弗信。弗问弗仕，勿罔君子。式夷式已，
无小人殆。琐琐姻亚，则无膴仕。〈赋也〉

昊天不佣，降此鞠讻。昊天不惠，降此大戾。君子如届，
俾民心阕。君子如夷，恶怒是违。〈赋也〉

“不吊昊天，乱靡有定。式月斯生，俾民不宁。”忧心如酲，
谁秉国成？不自为政，卒劳百姓。〈赋也〉

驾彼《四牡》，四牡项领。我瞻四方，蹙蹙靡所骋。〈赋也〉
方茂尔恶，相尔矛矣。既夷既怿，如相酬矣。〈赋也〉
昊天不平，我王不宁。不惩其心，覆怨其正。〈赋也〉
家父作诵，以究王讻。式讹尔心，以畜万邦。〈赋也〉